21/09/2012 | Administración LocalMunicipal
Sobrado
Bases e convocatoria para a contratación temporal dun/unha arquitecto/a técnico/a

Por acordo da Xunta de Goberno Local de data 05/09/2012, aprobáronse as bases e convocatoria para a contratación en réxime laboral con carácter temporal dun/unha arquitecto/a técnico/a para a oficina técnica do concello de Sobrado, na modalidade de contrato por obra ou servizo determinado a tempo completo: 1.- OBXECTO. O obxecto da convocatoria, logo de declarar a alcaldía mediante decreto de data 30 de agosto de 2012 que a contratación que se pretende afecta ao funcionamento de servizos públicos esencias e trátase dunha función prioritaria para cubrir necesidades urxentes e inaplazables conforme ao disposto no artigo 3.2 do Real-Decreto Lei 20/2011 do 30 de decembro de medidas urxentes en materia orzamentaria tributaria e financeira para a corrección do déficit público, é a selección polo procedemento de concurso, de persoal laboral para ocupar, con carácter laboral temporal, unha praza de Arquitecto Técnico para os servizos técnicos municipais, na modalidade de contrato por obra ou servizo determinado, a xornada completa, cun salario bruto mensual de 2.500,00 euros por todos os conceptos salariais, con cargo á partida 92013100, todo elo de conformidade co disposto na Lei 7/2007, de 12 de abril, do Estatuto Básico do Empregado Público, a Lei 7/1985, de 2 de abril, reguladora das bases de réxime local, o Real Decreto Lexislativo 781/1986, de 18 de abril, polo que se aproba o texto refundido das disposicións legais vixentes en materia de réxime local, o Decreto Lexislativo 1/2008, de 13 de marzo, polo que se aproba o texto refundido da lei da función pública de Galicia, o Real Decreto 2720/1998, de 18 de decembro, o Texto refundido da Lei do Estatuto dos Traballadores, aprobado por Real Decreto Lexislativo 1/1995, de 24 de marzo, e demáis disposicións de pertinente aplicación. A persoa aspirante seleccionada no presente proceso selectivo será contratada como traballador por servizo determinado, dándose de alta na Seguridade Social e demais requisitos legais, e a duración do contrato será dun ano. As funcións que ha desempeñar serán as seguintes: - Redacción de proxectos e estudios técnicos vinculados ao concello. - Memorias valoradas e presupostos para a obtención de subvencións e para as obras vinculados co concello. - Control e seguimento das obras executadas e promovidas polo Concello. - Informes técnicos e urbanísticos. - Dirección de execución das obras no ámbito das súas competencias, vinculadas ao Concello. - Informes técnicos para contratación de obras. - Seguimento do cumprimento dos contratos de obras e dos contratos de subministros. - Visitas de inspección no ámbito do Concello. Para tomar parte neste proceso selectivo, os aspirantes deberán reunir os seguintes requisitos: - Ter cumpridos 16 anos de idade e non exceder no seu caso da idade máxima de xubilación forzosa. - Ser epañol ou nacional dun estado membro da Unión europea ou de calquera daqueles estados aos que, en virtude de tratados internacionais, realizados pola Unión Europea e ratificados por España, sexa de aplicación a libre circulación de traballadores nos termos establecidos na normativa vixente. Ademais, consonte co disposto no artigo 57 da Lei 7/2007 tamén poderán acceder os estranxeiros con residencia legal en España. - Estar en posesión (ou en condición de obtelo na data de remate do prazo de presentación de instancias) do Título de Arquitecto Técnico ou equivalente. - Non padecer enfermidade ou defecto físico ou psíquico que impida ou dificulte o desempeño das funcións propias do posto de traballo para o que se opta. Para estes efectos, establécese a igualdade de condicións das persoas discapacitadas cos demais aspirantes, non podendo fixarse con carácter xeral limitacións físicas ou psíquicas senón nos casos en que sexan incompatibles co normal desempeño do traballo correspondente. A condición de minusvalía e a súa compatibilidade acreditarase con certificación expedida polo organismo competente. - Non incorrer en causa de incompatibilidade ou de incapacidade, conforme co disposto na Lei 53/1984, do 26 de decembro, de incompatibilidades do persoal ao servizo das administracións públicas. - Non ter sido separado/a, mediante expediente disciplinario, do servizo de calquera das Administracións Públicas, nin estar inhabilitado por sentencia xudicial firme para o exercicio das funcións públicas. Todos os requisitos esixidos nesta base deberanse cumprir polos aspirantes na data en que remate o prazo de presentación de instancias e mantelos ata o momento da formalización do contrato. As solicitudes para tomar parte neste proceso selectivo faranse mediante instancia dirixida ao Sr. Alcalde-Presidente, conforme ao modelo que consta no anexo a estas bases. Na solicitude manifestarán que reúnen todos e cada un dos requisitos da presente convocatoria e que aceptan as bases da mesma. Os/as aspirantes con algunha capacidade diminuída terán que indicalo na solicitude, acompañada da correspondente documentación acreditativa da minusvalía. Así mesmo, terán que solicitar as posibles adaptacións de tempo e medios para a realización das actuacións nos que esta adaptación sexa necesaria. A instancia deberase acompañar dos seguintes documentos: a) Copia compulsada do documento nacional de identidade ou documento identificativo. b) Copia compulsada da titulación académica esixida para participar na convocatoria. c) Relación detallada dos méritos que se aleguen, pola orde establecida na convocatoria e xustificación documental dos mesmos (orixinais ou copias compulsadas). Non serán tidos en conta os méritos que non sexan debidamente acreditados no momento da presentación de instancias. As solicitudes presentaranse no rexistro de entrada do Concello de Sobrado no prazo de sete días naturais, contados a partir do seguinte ao da publicación do anuncio desta convocatoria no Boletin Oficial da Provincia. Así mesmo poderán presentarse a través do procedemento previsto no artigo 38.4 da Lei 30/1992, de 26 de novembro, de réxime xurídico das administracións públicas e do procedemento administrativo común. As bases da presente convocatoria publicaranse no Boletin Oficial da Provincia e no taboleiro de edictos da casa consistorial. Rematado o prazo de presentación de instancias ditarase resolución pola que se aprobará a lista provisional de aspirantes admitidos e excluídos que se publicará no taboleiro de edictos e na páxina web do concello, concedéndose un prazo de dous días hábiles para reclamacións. Se non hay reclamacións, a anterior será considerada definitiva. Nesta lista definitiva que será publicada no taboleiro de edictos e na páxina web do concello, figurará a composición do tribunal, lugar, data e hora do desenvolvemento do concurso. Será designado polo alcalde-presidente e estará integrado do seguinte xeito: - Presidente: Un funcionario de carreira da Administración Local. (Titular e suplente) - Vogais: Tres funcionarios de carreira de calquera Administración Pública. (Titulares e suplentes) - Secretario: A da Corporación ou funcionario no que delegue. Actuará con voz e sen voto. Os membros do tribunal deberán posuír un nivel de titulación igual ou superior á esixida para o acceso á praza convocada. A composición do tribunal farase pública no taboleiro de edictos da casa consistorial, e en contra dos nomeados poderán os aspirantes facer uso do dereito de recusación cando concorran as circunstancias establecidas na lei, de conformidade cos artigos 28 e 29 da Lei 30/1992, de 26 de novembro, de réxime xurídico das administracións públicas e do procedemento administrativo común. O tribunal non poderá constituírse nin actuar sen a presenza, cando menos, de tres dos seus membros (sexan titulares ou suplentes, indistintamente). En todo caso, será precisa a presenza do/a presidente/a e do/a secretario/a, ou quen os substitúa. O tribunal queda autorizado para resolver as dúbidas que se presenten e para tomar os acordos necesarios para a boa orde do proceso selectivo, en todo o non previsto nestas bases, e poderá autorizar que se incorporen as sesións, con voz pero sen voto, persoal que asesore cando se requira para a adecuada cualificación. Será o concurso de méritos. Primeiro. Valoraranse os méritos determinados a continuación que veñan alegados e plenamente xustificados polos aspirantes. No suposto de non constancia documental de méritos ou que sexa incompleta, imposibilitándolle ao Tribunal a súa determinación ou comprobación exacta, non se terán en conta. As certificacións de realización de cursos só se valorarán se constan acreditados o número de horas de duración destes. A experiencia profesional deberase acreditar mediante a presentación dos seguintes documentos: - Contrato de traballo ou certificado de servizos prestados emitido polo funcionario competente da entidade donde teña prestado servizos no que se acredite claramente o posto de traballo desempeñado así como o número de meses e días de traballo prestados. - Informe de vida laboral emitido pola Tesourería Xeral da Seguridade Social ou certificado oficial de empresa. Puntuarase conforme ó seguinte baremo: A. Experiencia profesional (máximo 20 puntos) A puntuación outorgarase por meses efectivos de traballo. O resto de días que non cheguen a 30 computaranse como un mes se son máis de 15 días. As puntuacións serán as seguintes: - Por servizos prestados en postos de Arquitecto/a Técnico/a na administración local en posto do serivzo técnico municipal, durante os quince derradeiros anos, referidos á data na que remate o prazo de presentación de instancias: 0,30 puntos por mes de servizo prestado, ata un máximo de 10 puntos. - Por servizos prestados en postos de Arquitecto/a Técnico/a como traballador autónomo ou como traballador por conta allea para empresa, en posto do servizo técnico municipal, durante os quince derradeiros anos, referidos á data na que remate o prazo de presentación de instancias: 0,20 puntos por mes de servizo prestado, ata un máximo de 7 puntos. - Por servizos prestados en postos de Arquitecto/a Técnico/a na admnistración local en posto distinto do servizo técnico municipal, durante os quince derradeiros anos, referidos á data na que remate o prazo de presentación de instancias: 0,10 puntos por mes de servizo prestado, ata un máximo de 2 puntos. - Por servicios prestados en postos de Arquitecto/a Técnico/a en calquera outra administración pública diferente da local, durante os cinco últimos anos, referidos á data na que remate o prazo de presentación de instancias: 0,05 puntos por mes de servizo prestado, ata un máximo de 1 punto. B. Formación complementaria (máximo 10 puntos) Formación relacionada coas tarefas propias do posto a cubrir, impartida pola Administración Pública, Universidades, centros públicos ou concertados, organismos oficiais e demáis formación homologada. Pola realización de cursos en materias relacionadas co urbanismo, a ordenación do territorio e apliacións informáticas relacionadas durante os derradeiros quince anos, referidos á data na que remate o prazo de presentación de instancias. * Cursos de 200 horas ou máis: 4,00 puntos por curso * Cursos de 100 horas ou máis e menos de 200 horas: 2,00 puntos por curso. * Cursos de 40 horas ou máis e menos de 100 horas: 0,50 puntos por curso. * Cursos de 20 ou máis e menos de 40 horas: 0,20 puntos por curso. * Cursos de 5 horas ou máis e menos de 20 horas: 0,10 puntos por curso C. Coñecemento da lingua galega (máximo 1 punto). - Curso Celga 3 ou equivalente: 0,50 puntos. - Curso Celga 4 ou equivalente: 1 punto. Valorándose exclusivamente o de nivel superior acreditado. Aqueles aspirantes que non presenten o certificado orixinal ou fotocopia cotexada de ter superados os estudos conducentes á obtención do certificado de perfeccionamento na lingua galega ou Celga 4, expedido polo organismo oficial para o efecto, terán que realizar unha proba de galego, de carácter obrigatorio e eliminiatorio consistente na traducción, sen diccionario, dun texto facilitado polo tribunal do castelán ao galego, nun tempo máximo de 30 mintuos. Este exercicio valorarase coa cualificación de “apto” ou “non apto”, correspondendolle ao tribunal determinar o nivel de coñecemento esixido para acadar o resultado de “apto”. Segundo.- Entrevista curricular (máximo 9 puntos). Realizarase unha entrevista curricular cuxo contido tratará sobre a traxectoria e vida laboral do aspirante, así como dos seus coñecementos para o desenrolo do seu posto de traballo dentro dos servicios técnicos municipais. A non asistencia á entrevista determinará a exclusión do proceso selectivo. A orde de clasificación definitiva de todos os aspirantes virá determinada pola suma das puntuacións obtivas na baremación de méritos e na entrevista; en caso de empate, este resolverase pola obtida na entrevista, e se persistise o empate, por sorteo. A orde de clasificación definitiva determinará a proposta de nomeamento do Tribunal. Ao rematar o proceso selectivo, o tribunal cualificador publicará unha relación coa puntuación acadada, por orde descendente, no taboleiro de edictos do concello, e elevará a dita relación ao alcalde-presidente que formulará nomeamento a favor da persoa que obtivera a maior puntuación. No suposto de que algún dos aspirantes propostos para a contratación non chegara a formalizar o contrato de traballo, ben por renuncia voluntaria ou por non cumprir os requisitos esixidos nestas bases, o tribunal cualificador formulará proposta a favor do seguinte aspirante da lista ou, sucesivamente, do que figure a continuación, ata cubrir a praza, por rigorosa orde de puntuación total final. O/a aspirante seleccionado/a deberá presentar no prazo de dous días hábiles dende a publicación da proposta de nomeamento do Tribunal, os documentos acreditativos dos requisitos esixidos na base terceira da convocatoria (certificado médico, declaración xurada de non estar incurso en causa de incapacidade ou incompatibilidade e de non estar inhabilitado para o exercicio de funcións públicas). Unha vez achegada a correspondente documentación, será ditado pola Alcaldía-Presidencia o correspondente Decreto de contratación, formalizándose o contrato de acordo coa lexislación laboral. As presentes bases e a súa convocatoria poderán ser impugnadas de conformidade co establecido na Lei 30/1992, de réxime xurídico das administracións públicas e do procedemento administrativo común. D./Dª., con DNI número., e domicilio, para os efectos de notificación, en., C. P., teléfono. Expón: I.- Que teño coñecemento do concurso convocado polo concello de Sobrado para o acceso a unha praza de Arquitecto/a Técnico/a, mediante contratación en réxime laboral temporal por obra ou servizo determinado a tempo completo, de acordo coas Bases que rexen a convocatoria, publicadas no BOP de A Coruña nº. de data. II.- Que estou en posesión de todos e cada un dos requisitos esixidos nas bases de selección, que coñezo e acepto expresamente. Solicita: Ser admitido/a ao correspondente proceso selectivo, aportando a estes efectos a seguinte documentación: - Copia compulsada do Documento nacional de Identidade. - Copia compulsada do título académico esixido para participar na convocatoria. - Documentación xustificativa dos méritos que alego para a súa valoración no concurso. Sobrado, de de 2012. ASDO…………………………… SR. ALCALDE-PRESIDENTE DO CONCELLO DE SOBRADO Sobrado, 17 de setembro de 2012 O alcalde, Asdº.- Jacobo Fernández García